PRITARTA

 Molėtų rajono savivaldybės administracijos

 Kultūros ir švietimo skyriaus vedėjo

 2019 m. balandžio 26 d.

 įsakymu Nr. V - 7

 PATVIRTINTA

 Molėtų rajono Joniškio mokyklos-daugiafunkcio

 centro direktoriaus 2019 m. balandžio mėn.29 d.

 įsakymu Nr. V-46

 **MOLĖTŲ R. JONIŠKIO MOKYKLOS –DAUGIAFUNKCIO CENTRO**

 **2019-2021 METŲ STRATEGINIS VEIKLOS PLANAS**

 **I. ĮVADAS**

 Joniškio mokyklos-daugiafunkcio centro strateginio veiklos plano tikslas – efektyviai organizuoti mokyklos-daugiafunkcio centro (toliau-MDC) veiklą, užtikrinant ugdymo(si) kokybę, telkiant MDC bendruomenę ugdymo problemų sprendimui, numatant MDC vystymo perspektyvas ir prioritetus, planuojant kaitos pokyčius.

 MDC strateginio veiklos plano paskirtis – efektyviai organizuoti įstaigos veiklą, numatyti MDC vystymo perspektyvas ir prioritetus, pastovią kaitą, telkti MDC bendruomenę MDC vizijai įgyvendinti, aktualioms problemoms spręsti.

 Rengiant MDC 2018 – 2020 metų strateginį veiklos planą, remtasi Lietuvos pažangos strategija „Lietuva 2030“, Valstybine švietimo 2013–2022 metų strategija, Lietuvos respublikos švietimo ir mokslo ministerijos 2017–2019 metų strateginiu planu, „Geros mokyklos koncepcija“, Molėtų rajono savivaldybės plėtros planu 2018 – 2024 metams ir Strateginiu veiklos planu 2017 – 2019 metams. Atsižvelgta į MDC socialinės aplinkos ypatumus, bendruomenės narių pasiūlymus, 2016 m. kovo mėn. veiklos kokybės išorės vertinimo išvadas, įsivertinimo rezultatus. Išanalizavus vertinimo išvadas, parengtas Joniškio MDC veiklos tobulinimo veiksmų planas 2016 –2018 m.

 Rengiant Strateginį veiklos planą vadovautasi šiais principais: demokratiškumo, viešumo, partnerystės, bendruomenės įtraukimo. Į strateginio veiklos plano rengimą buvo įtraukta visa MDC bendruomenė: pasiūlymus teikė metodinės grupės, mokinių ir mokinių tėvų savivaldos institucijos. Galutinį strateginio plano projektą parengė sudaryta darbo grupė, patvirtinta MDC direktoriaus 2017 m. gruodžio 27 d. įsakymu Nr. V-188.

1. **JONIŠKIO MOKYKLOS – DAUGIAFUNKCIO CENTRO 2015 – 2017 METŲ STRATEGINIO VEIKLOS PLANO ĮGYVENDINIMO ANALIZĖ**

|  |  |  |
| --- | --- | --- |
| Tikslas  | Rezultatas | Išvada |
| Tobulinti ugdymo(si) kokybę. | Mokykloje diegiamos technologijos – elektroninio TAMO dienyno, mokytojų veiklos organizavimo, vadybos, ugdymo proceso srityse. Mokykloje – 38 kompiuteriai. Mokinių ugdymo(si) procese naudojama 15 kompiuterių (1 kompiuteris tenka 3,3 mokinių). Yra 8 projektoriai, 2 nešiojami kompiuteriai. Visų mokytojų darbo vietos kompiuterizuotos su prieiga prie interneto.Užtikrindami ugdymo(si) kokybę ir veiksmingumą, mokytojai kryptingai tobulino savo kvalifikaciją, kaupė ir skleidė gerąją patirtį mokykloje bei rajone (atviros pamokos, skaitomi pranešimai, Molėtų Švietimo centro organizuojami renginiai, metodinių darbų parodos, konferencijos). Mokytojai skyrė dėmesį individualios mokinio bei bendros mokyklos pažangos kokybei, siekė užtikrinti susitartą akademinių pasiekimų lygį bei stiprinti vertybines nuostatas. Sukurta individualios pažangos stebėjimo ir fiksavimo tvarka. Visi dalykų mokytojai skatina mokinius išsikelti tikslus savo dalyko pamokoms, trimestrų pabaigoje individualiai su kiekvienu mokiniu aptariami jo pasiekimai, koreguojami tolesni tikslai.Vertindama akademinius mokinių pasiekimus ir pažangą, mokyklos bendruomenė kiekvienais metais analizavo įvairius su akademiniais pasiekimais ir pažanga susijusius aspektus: nacionalinio mokinių pasiekimų patikrinimo, pagrindinio ugdymo pasiekimų patikrinimo rezultatų dermę su metiniais įvertinimais; dermę su mokinių pasiekimais, tolimesnio mokymosi sėkmės statistiką; mokinių pasiekimus dalykinėse olimpiadose. Mokiniai aktyviai dalyvauja rajono, šalies konkursuose, varžybose, dalykinėse olimpiadose. Kasmet užimamos prizinės vietos rajono dalykų olimpiadose, sportinėse varžybose, konkursuose.2016-2017 m. m. mokymosi kiekybiniai rodikliai aukštesni nei 2015-2016 metų (2016-2017 m. m. iš viso gerai ir labai gerai besimokančių 29,7 proc., 2015-2016 m. m.-23,5 proc.). NMPP (standartizuotų testų) rezultatai rodo, kad mokytojai, taikydami skaitymo strategijas įvairių dalykų pamokose, padėjo pasiekti 8 kl. mokiniams gerų rezultatų: ST skaitymo ir rašymo pasiekimų vidurkis (53,2 proc. ir 48,6 proc.) pastebimai didesnis už vidutinį pagal vietovės tipą (41,9 proc.ir 40,8 proc.) ir pagal mokyklos tipą (47,7 proc. ir 40,8 proc.). Didesni matematikos, gamtos ir socialinių mokslų pasiekimų vidurkiai.  | Įgyvendinta iš dalies. Išlieka poreikis gerinti pažangumą: stiprinti mokytojų didaktinę kompetenciją (jos charakteristikas siejant su mokymosi paradigma), aktyvinti gerosios patirties sklaidą (dalinimasis patirtimimokykloje, rajone, šalyje).Išlieka poreikis mažinti be pateisinamospriežasties praleistų pamokų skaičių (atskirų mokinių).Skatinti tėvų prisijungimą prie elektroninio dienyno, kad juo sistemingai naudotųsi 100 proc. moksleivių tėvų. |
| Kurti aktyvią, saugią, sveiką ir atsakingą Joniškio seniūnijos bendruomenę. | Mokykloje propaguojamos vertybės, ugdoma tolerancija, bendroji rūpinimosi mokiniais politika tenkina bendruomenės lūkesčius.Bendradarbiavimu pagrįsti ryšiai su mokyklos socialiniais partneriais. Mokykla palaiko partneriškus ryšius su kitomis mokyklomis: Pabradės „Ryto“ gimnazija, Inturkės pagrindine mokykla, Giedraičių Antano Jaroševičiaus gimnazija, Alantos gimnazija, Alantos technologijų ir verslo mokykla, Vilniaus Senamiesčio mokykla (teikiant projektą). Pasirašytos bendradarbiavimo sutartys, numatyti bendradarbiavimo tikslai ne tik su mokyklomis, bet ir su VO „Joniškio bendruomenės centru“, geranoriški bendradarbiavimo ryšiai su seniūnija, bažnyčia, seniūnijos socialine darbuotoja, biblioteka, Molėtų PPT, VTAT, Molėtų PK nepilnamečių reikalų specialistais ir kt. Mokytojai savanoriškai vykdo veiklas po pamokų, organizuoja įvairias veiklas ne tik mokiniams, bet ir visai kaimo bendruomenei: anglų kalbos, sporto, šokių, aerobikos užsiėmimai. Su kaimo biblioteka organizuojamas rankdarbių būrelis, skaitymo skatinimo akcijos, kiti projektai, Knygnešio dienos. Mokytojai stengiasi išsaugoti mokyklą kaip mokslo, kultūros, sporto ir užimtumo organizavimo vietą. Tėvams organizuojamos atvirų durų savaitės, tradiciniai ir netradiciniai renginiai, ekskursijos. Puoselėjamos mokyklos tradicijos, ritualai telkia bendruomenę, ugdo daugumos mokinių vertybines nuostatas, pasaulėjautą. Tautodailininkų, mokinių ir mokytojų kūrybiniai darbai eksponuojami MDC koridoriuose. Mokiniai atstovauja mokyklai Molėtų miesto ir rajono renginiuose.Mokinių saugumui, socialiniams įgūdžiams ir lygioms galimybėms užtikrinti vykdytas vaikų vasaros poilsio socializacijos projektas 1 – 5 klasių mokiniams, stovykla „Vasara 2016“ „Vasara 2017“. Kasmet vasaros stovyklose dalyvavo 100 proc. 1-5 klasių mokinių. 100 proc. ikimokyklinio, priešmokyklinio ugdymo vaikų ir pradinių klasių mokinių dalyvavo programose „Pienas vaikams“, „Vaisiai vaikams“ , „Košės dienoje“.Integravus prevencines programas į mokomuosius dalykus, nebeliko mokinių, turinčių žalingų įpročių.  | Įgyvendinta iš dalies. Išlieka poreikis kurti ir telkti mokyklos bendruomenę bendrai veiklai. |

 **III. MOKYKLOS– DAUGIAFUNKCIO CENTRO PRISTATYMAS**

Pavadinimas – Joniškio mokykla-daugiafunkcis centras, identifikavimo kodas – 191228541.

Adresas – Arino g. 14, Joniškis, , LT –33224.

El. p. joniskiomdc@gmail.com, internetinė svetainė: www.joniskis.moletai.lm.lt

Pagrindinės veiklos pavadinimas – bendrasis ugdymas.

Steigėjas – Molėtų rajono savivaldybės taryba.

Mokykloje veikia savivaldos institucijos:

 Mokyklos taryba – aukščiausia mokyklos savivaldos institucija, jungianti mokinių, jų tėvų (globėjų) ir mokytojų atstovus svarbiausių mokyklos veiklos uždavinių sprendimui.

 Mokytojų taryba – nuolat veikianti mokyklos savivaldos institucija, svarstanti mokinių ugdymo rezultatus, pedagoginės veiklos tobulinimo formas ir metodus.

 Mokinių taryba – nuolat veikianti mokinių savivaldos institucija, turinti savo nuostatus, atstovaujanti mokinių interesams.

Mokykla nuolat bendradarbiauja su Molėtų rajono ir šalies mokyklomis (Molėtų pradine mokykla, Inturkės pagrindine mokykla, Giedraičių Antano Jaroševičiaus gimnazija, Alantos gimnazija, Švenčionių rajono Pabradės ,,Ryto“ gimnazija), Joniškio bendruomene, rajono PPT, VTAT, Molėtų PK nepilnamečių reikalų specialistais ir t. t. Mokiniai aktyviai dalyvauja rajono, šalies konkursuose, varžybose, dalykinėse olimpiadose. Kasmet užimamos prizinės vietos rajono dalykų olimpiadose, sportinėse varžybose, konkursuose.

 Mokyklos kuriamos tradicijos ir ritualai telkia bendruomenę, ugdo daugumos mokinių vertybines nuostatas, pasaulėjautą ir yra stiprusis MDC veiklos aspektas.

 **IV. IŠORINĖS APLINKOS ANALIZĖ**

**1.Politiniai-teisiniai veiksniai.**

MDC savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, švietimo ir mokslo ministro įsakymais, Molėtų rajono savivaldybės tarybos nutarimais kitais teisės aktais bei Molėtų r. Joniškio MDC nuostatais, patvirtintais Molėtų rajono savivaldybės tarybos 2013 m. gruodžio 19 d. sprendimu Nr. B1-183.

MDC veiklą reglamentuoja MDC nuostatai, vidaus darbo tvarkos taisyklės, MDC bendruomenės parengtos ir direktoriaus patvirtintos tvarkos. MDC ugdymo proceso organizavimą ir ugdymo turinį reglamentuoja MDC ugdymo planas. Nuo 2013 m. rugsėjo 1 d. Joniškio vidurinė mokykla reorganizuota į pagrindinę mokyklą, o nuo 2014 sausio 2 d. mokykla tapo mokykla-daugiafunkciu centru. Tai pirmoji tokio pobūdžio įstaiga rajone. Šiame daugiafunkciame centre ugdomi ikimokyklinio, priešmokyklinio, mokyklinio amžiaus vaikai, plėtoja veiklas bendruomenės jaunimas, neformalaus švietimo entuziastai. Vyksta neformalusis suaugusiųjų švietimas.

**2. Socialiniai veiksniai.**

Sumažėjęs vaikų gimstamumas Lietuvoje ir emigracija turėjo įtakos mokinių skaičiaus mažėjimui mokyklose. Molėtų rajone nuolat mažėja gyventojų, mažėja ir mokinių skaičius MDC: 2014–2015 m. m. mokėsi 82 mokiniai, 2015–2016 m. m. – 79 mokiniai, 2016–2017 m. m. – 63 mokiniai. Gausėja socialinę atskirtį patiriančių mokinių, kuriems reikia socialinės paramos. Su vienu iš tėvų gyvena 9 vaikai, globojami – 2. Socialiai remtinos 21, probleminės – 10 šeimų. Daug dėmesio socialinėms problemoms spręsti MDC skiriama pasitelkiant seniūnijos socialinę darbuotoją. Nepalankus socialinis - ekonominis kontekstas: 2017 m. rugsėjo 1 d. duomenimis 26 mokiniams, t. y. 53,6 %, skirtas nemokamas maitinimas. Nepakankamas tėvų domėjimasis vaiko ugdymu(si) mokykloje. 42 mokiniai į mokyklą pavežami ir iš mokyklos parvežami mokyklos transportu, 12 mokinių važiuoja maršrutiniais autobusais.

Pastebimai blogėja vaikų sveikata. Tarp vaikų sveikatos sutrikimų vyrauja regėjimo funkcijos defektai, laikysenos sutrikimai, įvairaus laipsnio

skoliozės, nemažėja nutukimų. Mokykloje specialistų užtenka.

**3. Technologiniai veiksniai.**

Įstaigos veiklai įtaką daro šie veiksniai: MDC bendruomenė naudojasi internetu, turime elektroninį paštą: joniskiomdc@gmail.com, internetinę svetainę adresu: <http://www.joniskis.moletai.lm.lt>. Visi pedagogai yra įgiję IKT naudojimo kompetencijas kvalifikacijos kėlimo kursuose-seminaruose (ne mažiau kaip 30 akademinių valandų). Informatyvus elektroninis dienynas TAMO. Elektroniniu TAMO dienynu naudojasi 52 proc. mokinių tėvų. Daugelio klasių tėvų prisijungimai dienyne siekia 100 proc. MDC yra 36 kompiuteriai, 2 kopijavimo aparatai, 6 spausdintuvai, 8 multimedijos projektoriai, interaktyvi lenta, mokomųjų dalykų kompiuterinės programos.

**4. Ekonominiai veiksniai.**

Mažėjant mokinių skaičiui ir klasių komplektų skaičiui, mažėja pedagogų krūviai, mokytojai ieško darbo kitose švietimo įstaigose: 8 pedagogai dirba kitose švietimo įstaigose, 12 mokytojų dirba ne visą darbo laiką, mažesniu krūviu.

MDC veikla finansuojama iš dviejų pagrindinių šaltinių: iš Lietuvos Respublikos skiriamų švietimui nacionalinio biudžeto asignavimų (mokinio krepšelio) ir savivaldybės finansavimo (aplinkos lėšų). Joniškio mokykla – daugiafunkcis centras mokinio krepšelio lėšas naudoja nustatyta tvarka pagal sąmatą: mokymo reikmėms tenkinti, kvalifikacijai tobulinti, pedagogų darbo užmokesčiui ir soc. draudimui.

Mokyklinei bazei atnaujinti ir mokinių kultūrinei-pramoginei veiklai naudojamos 2 proc. nuo GPM, rėmėjų ir projektų lėšos.

Mažėjantis mokinio krepšelis, nepalanki mokinio krepšelio apskaičiavimo metodika mūsų MDC turėjo neigiamos įtakos ugdymo proceso organizavimui.

Mokinio krepšelis 2017 metais sudarė 2509 ,00 € vienam mokiniui per metus. Didelė problema – tinkamos ugdymo aplinkos užtikrinimas: trūksta lėšų poreikiams patenkinti.

**5.Edukaciniai veiksniai.**

Švietimo politika teikia įstaigai galimybę kurti ugdymo programą, tenkinančią ugdytinių ir jų šeimų poreikius. Molėtų švietimo centras sudaro bendruomenės nariams sąlygas tobulinti kvalifikaciją, nuolat atnaujinti dalykines ir metodines žinias, plėtoti profesinę kompetenciją. Molėtų rajono savivaldybės pedagoginė psichologinė tarnyba teikia specialiąją pedagoginę ir psichologinę pagalbą vaikams, tėvams (globėjams ar rūpintojams) ir mokytojams. Tarnyba atlieka tyrimus vaiko brandai ir intelektui įvertinti, pagal kuriuos mokykla gali taikyti ugdymo programas, padedančias vaikams adaptuotis visuomenėje ir įsisavinti mokymo medžiagą: padeda mokyklai užtikrinti kokybišką mokinių, turinčių specialiųjų ugdymosi poreikių bei psichologinių, asmenybės ir ugdymosi problemų, ugdymą. Įvairių sričių specialistai reguliariai atvyksta į mokyklą, skaito prevencines ir ugdomąsias paskaitas mokytojams, mokiniams ir jų tėvams apie ,,Z“ kartos vaikus, kaip bendrauti su paaugliu, apie sveiką vaikų mitybą, patyčių, smurto, alkoholio, tabako, ir kitomis temomis, sprendžia konfliktus. Reikalui esant, policijos darbuotojai, Vaiko teisių apsaugos specialistai su seniūnijos socialine darbuotoja, seniūnu, mokyklos tarybos nariais lanko vaikus namuose, skiria mokiniams arba jų tėvams baudas už administracinius teisės pažeidimus. Organizuojami įvairūs prevenciniai renginiai, akcijos.

 **V. VIDAUS APLINKOS ANALIZĖ**

***1.Žmogiškieji ištekliai.***

Mokytojai.

Joniškio MDC dirba 20 mokytojų, 1 vyr. logopedas. Iš jų 7 vyrai ir 14 moterų. Mokykloje dirbančių mokytojų amžiaus vidurkis –53 metai.

7 mokytojai turi mokytojo metodininko kvalifikacinę kategoriją, 10 – vyr. mokytojo, 3 – mokytojo. Dauguma mokytojų turi didelę pedagoginio darbo patirtį : pedagoginio darbo stažas yra daugiau nei 15 metų. Mokytojų kaita labai maža. 8 mokytojai ir logopedas šiuo metu dirba keliose mokyklose. Mokytojai kasmet atlieka mokslo metų veiklos savianalizę. Išnagrinėję savo veiklos tobulintinas sritis, numato ir kvalifikacinius renginius, kur galėtų padidinti ar įgyti naujų savo veiklai reikalingų kompetencijų. Mokytojai tobulina savo kvalifikaciją vidutiniškai 3,2 dienas per metus.

Mokiniai.

Mokinių skaičiaus pokytis per paskutinius 3 metus:

2014 – 2015 m. m. – 82 mokiniai;

2015 - 2016 m. m. – 79 mokiniai;

2016 – 2017 m. m. 63 mokiniai.

 Mokyklos mokinių skaičius nuolat keitėsi. Pastebimas mokinių mažėjimas dėl Lietuvos socialinių, ekonominių veiksnių ir Molėtų rajono švietimo įstaigų tinklo pertvarkos.

Vienas iš mokyklos-daugiafunkcio centro veiklos prioritetų yra kiekvieno mokinio pažanga. Todėl sistemingai analizuojami individualūs mokinių pasiekimai ir pažanga, aiškinamasi nesėkmių priežastys. Kiekvienais metais 2,4,6,8 klasių mokiniai dalyvauja nacionalinėje mokinių pasiekimų patikroje.

 Baigę 10 klases mokiniai sėkmingai tęsia mokymąsi Molėtų ir Pabradės ,,Ryto“ gimnazijose. Siekdama užtikrinti mokinio saugumą, MDC pradinėse klasėse įgyvendina socialinių ir emocinių įgūdžių ugdymo programas ,, Antras žingsnis“, ,,Įveikiame kartu“, 5-10 kl. psichoaktyviųjų

medžiagų vartojimo prevencijos programą „Savu keliu“. Mokinių ir tėvų apklausa parodė, kad pradėjus veikti šiai programai, patyčių atvejai mokykloje retėja.

***2. Valdymas.***

Joniškio MDC veikla organizuojama vadovaujantis LR įstatymais, Vyriausybės nutarimais, ŠMM ministro įsakymais, Molėtų rajono savivaldybės

tarybos sprendimais, Molėtų rajono savivaldybės Kultūros ir švietimo skyriaus vedėjo įsakymais, mokyklos-dc nuostatais, ugdymo ir veiklos planais, vidaus tvarkos, darbo tvarkos taisyklėmis, Mokyklos tarybos, Mokytojų tarybos nutarimais, MDC direktoriaus įsakymais, Metodinės tarybos, metodinių grupių, Vaiko gerovės komisijos, Mokytojų atestacinės komisijos, Mokinių tarybos nutarimais.

2015-2017 m. parengti MDC veiklą reglamentuojantys dokumentai: Mokinių pažangos ir pasiekimų vertinimo tvarkos aprašas, Mokytojų

kvalifikacijos tobulinimo tvarkos aprašas, Metodinės veiklos organizavimo nuostatai, Mokytojų tarybos nuostatai, Mokinių elgesio taisyklės, Patyčių prevencijos ir intervencijos vykdymo tvarkos aprašas, Pamokų lankomumo apskaitos, kontrolės ir mokyklos nelankymo prevencijos tvarka, Paramos gavimo, panaudojimo, apskaitos ir atsiskaitymo tvarka, Mokytojų ir mokinių budėjimo tvarkos aprašas.

***3. Planavimo sistema*.**

Mokykla savo veiklą planuoja rengdama trejų metų strateginį veiklos planą, mokyklos metinį veiklos planą, mokslo metų ugdymo planą, pamokų ir neformalaus ugdymo tvarkaraščius. Finansinę ir ūkinę veiklą mokykla planuoja rengdama mokinio krepšelio, aplinkos, valstybės dotacijų, specialiųjų ir paramos lėšų panaudojimo sąmatas.

***4. Mokyklos veiklos priežiūra.***

Ugdomojo proceso priežiūra vykdoma pagal metinį stebėsenos planą. Įstaigos finansinę veiklą kontroliuoja MDC direktorius. Veiklos kokybės įsivertinimą mokykla atlieka kiekvienais mokslo metais, vadovaudamasi Bendrojo lavinimo mokyklų įsivertinimo metodika. Mokyklos veiklos kokybės įsivertinimo vykdymą inicijuoja mokyklos direktorius, įsivertinimą atlieka direktoriaus įsakymu sudaryta darbo grupė.

MDC veiklos kokybės išorinis vertinimas atliktas 2016 m. kovo 14-17 d. Išorės vertinimo metu nustatyti stiprieji ir tobulintini mokyklos veiklos aspektai:

MOKYKLOS STIPRIEJI VEIKLOS ASPEKTAI

1. Tradicijos ir ritualai (1.1.2. – 3 lygis).

2. Bendruomenės santykiai (1.1.4. – 3 lygis).

3. Klasių mikroklimatas (1.1.6. – 3 lygis).

4. Darbo tvarka ir taisyklės (1.3.1. – 3 lygis).

5. Mokyklos vaidmuo vietos bendruomenėje (1.4.1. – 3 lygis).

6. Partnerystė su kitomis institucijomis (1.4.2. – 3 lygis).

7. Neformalusis švietimas (2.1.5. – 3 lygis).

8. Mokytojo ir mokinio dialogas (2.3.3. – 3 lygis).

 9. Kiti pasiekimai (3.2.2. – 3 lygis).

10. Bendroji rūpinimosi mokiniais politika (4.1.1. – 3 lygis).

MOKYKLOS TOBULINTINI VEIKLOS ASPEKTAI

1. Dalykų ryšiai ir integracija pamokoje (2.1.3. – 2 lygis).

2. Mokymo nuostatos ir būdai (2.3.1. – 2 lygis).

3. Atskirų mokinių pažanga (3.1.1. – 2 lygis).

4. Gabių vaikų ugdymas pamokoje (4.3.2. – 2 lygis).

5. Mokyklos savęs vertinimas (5.2. – 2 lygis).

**VI. MOKYKLOS VEIKLOS STRATEGIJA**

**MOKYKLOS-DC VIZIJA**

Mokykla - daugiafunkcis centras – brandi ir dinamiška institucija, kaimo švietimo ir kultūros centras, orientuotas į visapusio kryptingo mokinio ugdymo(si) galimybes, suaugusiųjų neformaliojo švietimo plėtrą.

**MOKYKLOS-DC MISIJA**

Suteikti galimybę įgyti pagrindinį išsilavinimą ir sudaryti sąlygas neformaliajam suaugusiųjų švietimui.

**FILOSOFIJA**

Mokykla – besiugdančiam, pagalba ir dėmesys – kiekvienam Joniškio krašto žmogui.

**VERTYBĖS**

**-** Pilietiškumas.

- Pagarba visiems ir kiekvienam.

- Mokymas ir mokymasis.

- Bendradarbiavimas.

- Atvirumas, atsakomybė ir pareigingumas.

- Asmeninės pažangos siekis.

**Prioritetai**

Ugdymas – kiekvieno pažangai.

Saugi, sėkminga ir sveika MDC bendruomenė.

**SSGG analizė**

|  |  |
| --- | --- |
| **Stiprybės** | **Silpnybės** |
| 1. Kvalifikuoti, ilgametę darbo patirtį turintys pedagogai.2. Patirties sklaida.3. Kompiuterizuotos darbo vietos mokytojams ir sudarytos sąlygos IKT taikymui ugdymo procese. Įdiegtas elektroninis TAMO dienynas. 4. Ugdytinių dalyvavimas ir laimėjimai olimpiadose, konkursuose, varžybose. 5. Žalingų įpročių nusikalstamumo prevencijos programų tęstinumas: ,,Antras žingsnis“, ,,Įveikiame kartu“. Pradėta įgyvendinti programa ,,Savu keliu“.6. Mokykla atvira Joniškio seniūnijos gyventojams. Mokykloje vykdomas neformalusis suaugusiųjų švietimas: anglų, rankdarbių, aerobikos, tinklinio, krepšinio užsiėmimai. 7. Mokiniai – aktyvūs Joniškio bendruomenės renginių dalyviai, atstovauja seniūniją rajono šventėse. 8. Pailgintos dienos grupė plėtoja vaikų socializacijos galimybes, užtikrina saugų, kryptingą vaikų ugdymą ir užimtumą po pamokų.9. Vasaros poilsio stovykloje ugdomos komunikavimo, pažinimo, socialinės ir asmeninės kompetencijos. 10. Optimaliai organizuotas mokinių pavėžėjimas.11. MDC infrastruktūra pritaikyta bendruomenės poreikiams.12. Išplėtota savanorystė. | 1.Mokymo nuostatos ir būdai pamokose.2. Mokytojų didaktinės kompetencijos šiuolaikiškai taikant sąveikos paradigmai būdingus metodus (problemos sprendimas poroje arba grupėje, klasėje, bendradarbiavimas, veiklų planavimas grupėje, mini diskusija, bendros veiklos organizavimas – darbų kūrimas).3. Vertinimas kaip ugdymas.4. Mokymasis jungtinėse klasėse. 5.3/4 mokinių pasiekimai atitinka patenkinamą lygį. 6. 30 proc. mokytojų Joniškio mokykla-daugiafunkcis centras nėra pagrindinė darbo vieta. 7. Nepakankamas mokinių mokymosi motyvacijos ir mokėjimomokytis lygis.8. Specialistų trūkumas (spec. pedagogo, psichologo, socialinio darbuotojo). 9. Menkas tėvų įsitraukimas į ugdymo procesą. |
| **Galimybės** | **Grėsmės** |
| 1. Dalyvavimas projektuose stiprinant MDC materialinę bazę.2. Tėvų švietimo tobulinimas naudojant TAMO dienyno teikiamas galimybes.3. Projektinės veiklos su socialiniais partneriais plėtojimas.4. Renovuotų MDC erdvių įveiklinimas. | 1. Demografinė situacija: mažėjantis gyventojų skaičius, mažėjanti iki 16 metų gyventojų dalis.2. Klasės krepšelio metodika nepalanki mažai mokyklai funkcionuoti ir padidina ekonominę konkurenciją tarp mokyklų. 3. Nesaugumo jausmas dėl mažėjančių darbo krūvių. 4. Nepalankus ekonominis ir socialinis kontekstas.5. Ribotos galimybės dalyvauti projektuose dėl mažo mokinių skaičiaus.  |

 **VII. STRATEGINIAI TIKSLAI IR UŽDAVINIAI**

1. Ugdymo(si) proceso kokybės gerinimas.

2. Saugios, sveikos ir estetinės ugdymosi kryptį atitinkančios aplinkos mokykloje-daugiafunkciame centre kūrimas, įtraukiant bendruomenę ir socialinius partnerius.

**1.Tikslas. Ugdymo(si) proceso kokybės gerinimas.**

**1.1. Uždavinys. Tobulinti** **pamokos vadybą.**

|  |  |  |  |
| --- | --- | --- | --- |
| Priemonės  | Vykdymo laikas  | Vykdytojai ir partneriai  | Laukiamas rezultatas  |
| Mokymų, didinančių mokytojų didaktines kompetencijas, organizavimas. | 2019 m. | Direktorius, UPC | Įvyks 3 seminarai: 1. Mokymosi nuostatos, būdai ir išmokimo stebėjimas.2. Vertinimas ugdant.3. Mokyklos įsivertinimo proceso planavimas ir organizavimas. 8 MDC mokytojai gaus kvalifikacijos kėlimo pažymėjimus. |
| Aktyviųjų mokymometodų panaudojimas ir praktinių žinių taikymas. | Kasmet | Direktorius, Metodinėtaryba ir metodinės grupės | 70 proc. pamokų taikomi aktyvieji mokymo metodai.60 proc. pamokų vyrauja praktinių žinių taikymas.25 proc. gamtamokslinio ugdymo pamokų, skirtų eksperimentiniams ir praktiniams įgūdžiams ugdyti.Ne mažiau kaip 1 pamoka (vieno mokytojo), vedama netradicinėse/kitose edukacinėse aplinkose. |
| Mokinių pasiekimų vertinimo ir individualios pažangos (VIP) matavimo tobulinimas. | Kasmetvieną kartą per pusmetį | Klasių vadovai | 20 proc. mokinių padarys individualią pažangą.Mokinių pažangos pokyčiai (+0,1) kas 2 metus (nuo 2 kl.), remiantis standartizuotų testų rezultatais.  |
| Mokytojo veiklos planavimas jungtinėse klasėse. | Kasmet | Direktorius | 50 proc. pamokų mokiniai gebės savarankiškai ir su draugais (bendradarbiaujant) atlikti užduotis, sudarant galimybę planuoti ir kontroliuoti savo mokymąsi, pasirinkti mokymosi būdą, informacijos šaltinį, priemones.  |
| Dalykų ryšiai ir integracija. | Kasmet | Dalykų mokytojai |  1 projektas klasėje per mokslo metus. |
| Veiksmingas gabių mokinių ugdymas. | Kasmet | Dalykų mokytojai | 3 proc. mokinių dalyvaus rajono olimpiadose, rajoniniuose, nacionaliniuose, tarptautiniuose konkursuose, varžybose.  |
| Nacionalinio mokinių pasiekimų patikrinimo (NMPP) rezultatų panaudojimas ugdymo turinio planavimuiir tobulinimui. | Kasmet | Direktorius, Metodinėtaryba  | Planuodamas ugdymo turinį, kiekvienas mokytojas naudosis NMPP rezultatus. 90 proc. NMPP rezultatų atitinka metinius įvertinimus. |
| Tikslingas mokytojų profesinis tobulėjimas. | Kasmet | Direktorius, Metodinėtaryba ir metodinės grupės | 90 proc. mokytojų kvalifikaciją kels pagal iš anksto numatytus prioritetus. Kasmet mokytojai vidutiniškai 5 dienas kels kvalifikaciją. |

**1.2. Uždavinys. Teikti kokybišką ir savalaikę pagalbą mokiniams.**

|  |  |  |  |
| --- | --- | --- | --- |
| Priemonės  | Vykdymo laikas  | Vykdytojai ir partneriai  | Laukiamas rezultatas  |
| Atvirų pamokų vedimas. Dalijimosi patirtimi darbo su skirtingų gebėjimų mokiniais organizavimas. | Kasmet  | Dalykų mokytojai | Mokytojai, dirbantys toje pačioje klasėje, 1-2 k. per metus dalinsis patirtimi, teiks kolegialų grįžtamąjį ryšį.Įgyvendinami bendrai priimti susitarimai. |
| Mokymas įsivertinti savo veiklą ir pasiekimus pamokoje. | 2019-2020 m.  | Direktorius | 50 proc. mokinių moka įsivertinti veiklą ir pasiekimus pamokoje. |
| Vertinimo kaip pažinimo ir kaip ugdymo efektyvinimas. | Kasmet | Direktorius, Metodinė taryba | 75 proc. pamokų teikiamas grįžtamasis ryšys. |
| Tėvų ir mokinių informavimasir konsultavimas. | Kasmet | Klasių vadovai, dalykų mokytojai | Pastoviai informuojami visi tėvai.Pagal poreikį konsultuojami visi mokiniai ir tėvai.  |

**1.3. Uždavinys. Siekti suvokto MDC veiklos įsivertinimo.**

|  |  |  |  |
| --- | --- | --- | --- |
| Priemonės  | Vykdymo laikas  | Vykdytojai ir partneriai  | Laukiamas rezultatas  |
| Mokyklos veiklos įsivertinimo organizavimas ir rezultatų viešinimas. | Kasmet | Įsivertinimo koordinavimo grupė | 100 proc. mokytojų dalyvauja įsivertinime, analizuodami išvadas ir rekomendacijas bei įgyvendindami pasiūlymus.Įsivertinimo rezultatai panaudojami planuojant MDC metų veiklą. Įsivertinimo ataskaitos pristatymas MDC bendruomenei. |
| Mokytojų ir metodinių grupių veiklos įsivertinimo organizavimas. | Kasmet | Direktorius, Metodinė taryba | Parengtos mokytojų ir metodinių grupių ataskaitos kasmet pristatomos metodinės tarybos posėdžiuose. |
| Mokinių ir tėvų teminių apklausų organizavimas. | Kasmet | Direktorius, įsivertinimo koordinavimo grupė | Sudarant ugdymo ir veiklos bei klasių auklėtojų planus, panaudojami mokinių ir tėvų apklausų rezultatai. |

**2. Tikslas. Saugios, sveikos ir estetinės ugdymosi kryptį atitinkančios aplinkos mokykloje-dc kūrimas, įtraukiant bendruomenę ir socialinius partnerius.**

**2.1. Uždavinys. Mokyklos edukacinių aplinkų kūrimas ir plėtojimas.**

|  |  |  |  |
| --- | --- | --- | --- |
| Priemonės  | Vykdymo laikas  | Vykdytojai ir partneriai  | Laukiamas rezultatas  |
| Mokyklos reprezentacinės erdvės sukūrimas. (diplomai, prizai, simbolika, pasiekimai). | 2019-2020 m.  | Direktorius |  Informatyvi reprezentacinė erdvė. |
| Mokinių kūrybinių darbų eksponavimas. | Kasmet | Klasių vadovai, dalykų mokytojai | Sukurtos ir atnaujinamos 4 mokinių darbų parodos. |
| MDC ir Joniškio miestelio aplinkos tvarkymas. | Kasmet 2 kartus per metus | Klasių vadovai | 2 kartus per metus tvarkoma mokyklos ir Joniškio miestelio aplinka. |
| Technologijų kabineto įrengimas. | 2020-2021 m. | Direktorius | Įrengtas technologijų kabinetas. |
| Rekonstruoto mokyklos vidinio kiemelio erdvių panaudojimas. | 2019-2021 m. | Direktorius | Vykdomos veiklos. |

**2.2. Uždavinys. Bendravimo ir bendradarbiavimo su mokinių tėvais ir socialiniais partneriais plėtra.**

|  |  |  |  |
| --- | --- | --- | --- |
| Priemonės  | Vykdymo laikas  | Vykdytojai ir partneriai  | Laukiamas rezultatas  |
| Mokinių tėvų švietimas. | Kasmet 2 kartus per metus | Direktorius, klasių vadovai | Kasmet suorganizuoti 2 seminarai. |
| Susitikimų su būsimų mokinių tėvais organizavimas. | Kasmet  | Direktorius, grupės auklėtoja S. Turauskienė | Kasmet pristatoma MDC veikla. |
| Vaiko gerovės komisijos veiklos tobulinimas. | Kas 2 metus | VGK | 5 proc. sumažės netinkamai besielgiančių vaikų skaičius. |
| Bendrų renginių su Joniškio bendruomenės centru organizavimas. | Kasmet | Direktorius, klasių vadovai | Pagal parengtą planą organizuojamos veiklos.  |
| Dalyvavimas projektinėje veikloje. | Kasmet | Direktorius, projektų vadovas | Įgyvendinti 2-3 projektai/konkursai per metus. |
| Mokyklos veiklos viešinimas. | Kasmet | Mokytojai R. Andrukonienė, M. Vitkovski | Atnaujinamas mokyklos internetinis puslapis, straipsniai vietos spaudoje. |
| Ryšių su socialiniais partneriais stiprinimas. | Kasmet | Direktorius, projektų vadovas | 2-3 bendri projektai su socialiniais partneriais |

PRITARTA

Molėtų r. Joniškio mokyklos-daugiafunkcio centro

mokyklos tarybos 2018 m. vasario 12 d.

posėdžio protokolu Nr. 9

 1priedas

 **Strateginių tikslų pasiekimo analizė**

|  |
| --- |
| Tikslas: |
| Uždaviniai | Planuotas pasiekimas | Pasiektas rezultatas |
| Uždavinys 1 |  |  |
| Uždavinys 2 |  |  |
| Išvada apie pasiektą tikslą:  |

Ši forma pildoma kiekvienam strateginiam tikslui.